Generelt kan du godt spise en håndfuld nødder som snack på både Low Carb og Keto. Jeg bruger selv ofte nødder som drys på fx salat. Det er typisk sojamandler, saltmandler eller saltede pekannødder.
Vær dog opmærksom på at nødder indeholder meget varierende mængder af kulhydrat, hvor cashewnødden topper med 27 gram pr. 100 gram. Du kan altså hurtigt snacke dig til 20-30 gram kulhydrat i cashewnødder (som er max mængde kulhydrat om dagen, hvis du spiser Keto).